**الٰہی بخش سومرو** (15 مئی 1926ء - 25 جنوری 2024ء)، شکارپور ، سندھ سے تعلق رکھنے والے پاکستانی سیاست دان اور قانون ساز تھے۔  وہ پاکستان کی قومی اسمبلی کے 16ویں سپیکر تھے۔ ان کا تعلق سندھ کے ایک بااثر سیاسی خاندان سے تھا۔ وہ مولا بخش سومرو کے فرزند اور احمد میاں سومرو کے بھائی تھے اور پیشے کے اعتبار سے انجینئر تھے ۔

سیاسی کیریئر
------------

وہ کئی وفاقی وزارتوں پر فائز رہے ہیں، جن میں وزارت صنعت و پیداوار، وزارت ہاؤسنگ اینڈ ورکس، وزارت دفاعی پیداوار، وزارت آئی ٹی، وزارت سائنس و ٹیکنالوجی، وزارت اطلاعات و نشریات، وزارت پانی و بجلی شامل ہیں۔ وہ ان چند سیاست دانوں میں سے ایک ہیں جو اسلامی جمہوریہ پاکستان کے صدور اور وزرائے اعظم کے بہت قریب رہے ہیں۔ وہ ذوالفقار علی بھٹو کے قریبی اور بچپن کے دوست رہے ہیں، وزیر اعظم کے عہدے کے لیے ضیاء الحق کے پسندیدہ، غلام مصطفی جتوئی کی کابینہ میں پہلے وزیر مقرر کیے گئے تھے، بے نظیر بھٹو انھیں "انکل" کہا کرتی تھیں۔ نواز شریف اور غلام اسحاق خان کے انتہائی قریبی ساتھی رہے ۔ وہ 1980ء کی دہائی میں بھی متعدد بار وزارت عظمیٰ کے لیے مضبوط امیدوار تھے۔ جنرل ضیا الحق کے دور میں حکومت میں پہلی مرتبہ وفاقی وزیر بنے۔ 1985ء میں بلا مقابلہ قومی اسمبلی کے رکن منتخب ہوئے۔ 29 مئی 1988ء کو جنرل ضیا الحق نے جب محمد خان جونیجو کی وزارت کو برطرف کیا اور نگران کابینہ تشکیل دی تو اس میں بھی وزیراطلاعات و نشریات مقرر ہوئے۔ 1990 ء اور پھر 1997ء کے تمام انتخابات میں مسلم لیگ کے ٹکٹ پر قومی اسمبلی کے رکن منتخب ہوئے۔ پرویز مشرف کے دور میں پاکستان مسلم لیگ ق میں شامل ہونے اور مشرف کی چھتری تلے ہونے والے انتخابات میں بھی کامیاب ہوئے اور قومی اسمبلی کے اسپیکر بنے۔ مگر 2007ء میں ہونے والے الیکشن میں اپنی نشست پر کامیابی حاصل کرنے میں ناکام رہے۔

سرکاری ملازمت
-------------

سومرو کراچی ڈیولپمنٹ اتھارٹی کے ڈائریکٹر جنرل، سائٹ کے منیجنگ ڈائریکٹر، غلام اسحاق خان انسٹی ٹیوٹ آف انجینئرنگ سائنسز اینڈ ٹیکنالوجی کے ریکٹر، این ای ڈی یونیورسٹی آف انجینئرنگ اینڈ ٹیکنالوجی اور جناح میڈیکل اینڈ ڈینٹل کالج رہے اور سب سے بڑھ کر انھوں نے چار مرتبہ بننے کا ریکارڈ بنایا۔ پاکستان انجینئرنگ کونسل کے کئی بار چیئرمین، ہر ایک تین سالہ مدت کے لیے۔ وہ انسٹی ٹیوٹ آف بزنس مینجمنٹ کراچی کے چانسلر تھے۔

وزیر اعظم کے لیے نامزدگی
------------------------

2002ء کے انتخابات سے قبل فوج کے اعلیٰ حکام نے وزارت عظمیٰ کے لیے ان کے نام کا اعلان کیا تھا۔ لیکن سومرو 2002ء کا الیکشن ہار گئے اور دعویٰ کیا کہ الیکشن منصفانہ نہیں تھے۔

ذاتی زندگی اور موت
------------------

الٰہی بخش سومرو 15 مئی 1926ء کو پیدا ہوئے۔  ان کا انتقال 97 سال کی عمر میں 25 جنوری 2024ء کو دل کا دورہ پڑنے سے ہوا۔ ان کی تدفین جیکب آباد میں کی جائے گی۔

مزید دیکھیے
-----------

* پاکستان کی قومی اسمبلی
* پاکستان کی سیاست

حوالہ جات
---------

1. ↑  بنام: Elahi Bux Soomro — اخذ شدہ بتاریخ: 27 اپریل 2022
2. ↑  Outlook۔ Hathway Investments Pvt Ltd۔ 1997۔ صفحہ: 32
3. ↑  "روزنامہ دنیا :- پاکستان:-سابق سپیکر قومی اسمبلی الٰہی بخش سومرو انتقال کرگئے"۔ Roznama Dunya: روزنامہ دنیا :- (بزبان انگریزی)۔ اخذ شدہ بتاریخ 26 جنوری 2024
4. ↑  Majid (2024-01-25)۔ "سینئرسیاست دان الٰہی بخش سومرو انتقال کرگئے"۔ Ummat News۔ اخذ شدہ بتاریخ 26 جنوری 2024
5. ↑  "Tareekh e Pakistan - Illahi Bukhsh Soomro (قومی اسمبلی کے سپیکر۔ الٰہی بخش سومرو) | Online History Of Pakistan"۔ www.tareekhepakistan.com۔ اخذ شدہ بتاریخ 26 جنوری 2024
6. ↑  "سینئر سیاست دان الہٰی بخش سومرو انتقال کر گئے"۔ PNN TV۔ 2024-01-25۔ اخذ شدہ بتاریخ 26 جنوری 2024
7. ↑  "Senior politician Illahi Bux Soomro passes away"۔ The Nation (بزبان انگریزی)۔ 2024-01-25۔ اخذ شدہ بتاریخ 26 جنوری 2024
8. ↑  "Illahi Bukhsh Soomro"۔ Tareekh e Pakistan۔ اخذ شدہ بتاریخ 25 جنوری 2024
9. ↑  "Senior politician Elahi Bakhsh Soomro passes away"۔ Pakistan Oberserver۔ 25 January 2024۔ اخذ شدہ بتاریخ 25 جنوری 2024

| * د
* ب
* ت
اسپیکر قومی اسمبلی پاکستان |
| --- |
| 
 محمد علی جناح **·**  مولوی تمیز الدین **·**  عبدالوہاب خان **·**  فضل القادر چودھری **·**  عبد الجبار خان **·**  ذوالفقار علی بھٹو **·**  فضل الٰہی چودھری **·**  صاحبزادہ فاروق علی **·**  ملک معراج خالد **·**  سید فخر امام **·**  حامد ناصر چٹھہ **·**  گوہر ایوب خان **·**  یوسف رضا گیلانی **·**  الٰہی بخش سومرو **·**  چوہدری امیر حسین **·**  فہمیدہ مرزا  **·**  سردار اياز صادق  **·**  اسد قیصر 
 | پاکستان کا پرچم |